Ego Stephanus, Sacri-Cesaris comes, tam posteris quam presentibus significo quod divine pietatis instinctu, Deo et ecclesie Sancte Marie de Charitate donavi molendina mea super Ligerim ad pontem sita, ea conditione quod thalemelarii de Castro Sacri-Cesaris usu et consuetudine in molendinis molent, cum justitia que ad molendinum pertinet, ut ex ipsis molendinis procuretur conventus in quadragesima. Testibus Odone de Montefalconis, Arnulfo de Livron, Symone Traperio, Rainaldo Gaio, concedente uxore mea Beatrice; testibus Joanne Bucca, Gaudrico Goaudi, Roberto Malovicino, et multis aliis. Hanc vero donationem sigillo meo confirmavi. Actum anno ab incarnatione Domini millesimo centesimo septuagesimo sexto, indictione nona.